ai4bharat/Pralekha huggingface dataset:
প্রধানমন্ত্রীরদপ্তর
শান্তিরক্ষী বাহিনীর শহিদ সদস্যদের স্মরণে স্মারক প্রাচীর গড়ার ভারতের প্রস্তাবকে রাষ্ট্রসংঘের সাধারণ পরিষদ গ্রহণ করেছে
নয়াদিল্লি, ১৫ জুন, ২০২৩
প্রধানমন্ত্রী শ্রী নরেন্দ্র মোদী, শান্তিরক্ষী বাহিনীর শহিদ সদস্যদের স্মরণে স্মারক প্রাচীর গড়ার ভারতের প্রস্তাবকে রাষ্ট্রসংঘের সাধারণ পরিষদ গ্রহণ করায় সন্তোষ প্রকাশ করেছেন।
এক ট্যুইট বার্তায় প্রধানমন্ত্রী বলেছেন;
“রাষ্ট্রসংঘের সাধারণ পরিষদ শান্তিরক্ষী বাহিনীর শহিদ সদস্যদের স্মরণে স্মারক প্রাচীর গড়ার ভারতের প্রস্তাবকে গ্রহণ করায় আমি আনন্দিত। এই প্রস্তাবে ১৯০টি দেশ সমর্থন জানিয়েছে যা এক রেকর্ড। সকলের সমর্থন পাওয়ায় আমরা কৃতজ্ঞ।”
CG/CB/NS …15.06.23
(
প্রধানমন্ত্রীরদপ্তর
ভারত – ইউরোপীয় ইউনিয়ন নেতৃবৃন্দের বৈঠক 
নতুন দিল্লি, ৬ই মে, ২০২১
ইউরোপীয়ান কাউন্সিলের সভাপতি মি. চার্লস মিশেলের আমন্ত্রণে প্রধানমন্ত্রী শ্রী নরেন্দ্র মোদী, বিশেষ আমন্ত্রিত হিসেবে ৮ই মে ইউরোপীয়ান কাউন্সিলের বৈঠকে যোগ দেবেন। পর্তুগালের প্রধানমন্ত্রী মি. আন্তোনিয় কোস্তা, ভারত – ইউরোপীয় ইউনিয়ন নেতৃবৃন্দের বৈঠকের আয়োজন করেছেন। পর্তুগাল বর্তমানে ইউরোপীয়ান ইউনিয়নের পরিষদের সভাপতিত্ব করছে।
প্রধানমন্ত্রী ইউরোপীয় ইউনিয়নের ২৭টি রাষ্ট্রের সরকার প্রধান অথবা রাষ্ট্রপ্রধানের সঙ্গে বৈঠক করবেন। ইউ+২৭ এর আগে মাত্র এক বার মিলিত হয়েছিল – এবছরের মার্চ মাসে মার্কিন রাষ্ট্রপতির সঙ্গে এই বৈঠক অনুষ্ঠিত হয়। কোভিড – ১৯ মহামারী এবং স্বাস্থ্য পরিষেবায় সহযোগিতা, স্থিতিশীল ও সমন্বিত উন্নয়ন নিশ্চিত করা, ভারত – ইউরোপীয় ইউনিয়ন, অর্থনৈতিক অংশীদারিত্ব এবং পারস্পরিক স্বার্থ সংশ্লিষ্ট আঞ্চলিক ও আন্তর্জাতিক বিভিন্ন বিষয় নিয়ে নেতৃবৃন্দ মতামত আদান – প্রদান করবেন।
ইউরোপীয় ইউনিয়নের সদস্য রাষ্ট্রগুলির নেতৃবৃন্দের সঙ্গে আলোচনার একটি অভূতপূর্ব সুযোগ ভারত – ইউরোপীয় ইউনিয়ন নেতৃবৃন্দের বৈঠকে হবে। এটি রাজনৈতিকভাবে অত্যন্ত তাৎপর্যপূর্ণ। ২০২০র জুলাই মাসে পঞ্চদশ ভারত – ইউরোপীয় ইউনিয়ন শীর্ষ সম্মেলন থেকে যে সম্পর্ক গড়ে উঠেছিল, এই বৈঠকে সেই উদ্যোগ আরো গতি পাবে।
(SDG/CB/SFS
প্রধানমন্ত্রীরদপ্তর
বিচারপতি এ এস দাভে-র প্রয়াণে প্রধানমন্ত্রী শোক জ্ঞাপন
নয়াদিল্লী, ৫ অক্টোবর, ২০২০
প্রধানমন্ত্রী শ্রী নরেন্দ্র মোদী প্রাক্তন বিচারক এবং গুজরাট হাইকোর্টের অস্থায়ী প্রধান বিচারপতি এ এস দাভে-র প্রয়াণে শোক ব্যক্ত করেছেন।
প্রধানমন্ত্রী বলেছেন, ‘প্রাক্তন বিচারক এবং গুজরাট হাইকোর্টের অস্থায়ী প্রধান বিচারপতি শ্রী এ এস দাভে-র প্রয়াণে আমি মর্মাহত। আইনের জগতে তাঁর অবদান চিরস্মরণীয় হয়ে থাকবে। তাঁর পরিবারের সদস্য এবং বন্ধু-বান্ধবদের সমবেদনা জানাই। ওঁ শান্তি’।
CG/CB/NS
(
স্বাস্থ্যওপরিবারকল্যাণমন্ত্রক
ভারত ২০ কোটি কোভিড-১৯ টিকাকরণ সম্পূর্ণ করেছে
নতুন দিল্লি, ২৬ মে, ২০২১
ভারত আজ কোভিড-১৯ টিকাকরণে ২০ কোটি ডোজ সম্পূর্ণ করেছে। টিকাকরণের ১৩০ দিনের মাথায় আজ মোট ডোজের পরিমাণ দাঁড়িয়েছে ২০ কোটি ০৬ লক্ষ, ৬২ হাজার ৪৫৬। এরমধ্যে, ১৫ কোটি,৭১ লক্ষ, ৪৯ হাজার ৫৯৩ টি প্রথম ডোজ এবং ৪ কোটি ৩৫ লক্ষ ১২ হাজার ৮৬৩ টি দ্বিতীয় ডোজ রয়েছে। আজ সকাল ৭ টা পর্যন্ত এই তথ্য পাওয়া গেছে।
ভারতে কোভিড-১৯ সংক্রান্ত টিকাকরণ কর্মসূচি বিশ্বের মধ্যে সর্ববৃহৎ কর্মসূচি। যা ২০২১-এর ১৬ জানুয়ারি প্রধানমন্ত্রী সূচনা করেছিলেন।
মার্কিন যুক্তরাষ্ট্রের পর ভারত দ্বিতীয় দেশ যে ১৩০ দিনের মাথায় ২০ কোটি টিকাকরণ সম্পন্ন করতে পেরেছে। মার্কিন যুক্তরাষ্ট্র ১২০ দিনে এই সংখ্যা অতিক্রম করেছে।
CG/ SB
(Visitor Counter : 142
বিদেশমন্ত্রক
লিথুয়ানিয়ায় ভারতীয় মিশন খোলার অনুমোদন দিল কেন্দ্রীয় মন্ত্রিসভা
নতুন দিল্লি, ২৭ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা লিথুয়ানিয়ায় একটি ভারতীয় মিশন খোলার অনুমোদন দিয়েছে।
লিথুয়ানিয়ায় এই ভারতীয় মিশন খোলার ফলে ভারতের কূটনৈতিক সীমা প্রসারিত হবে, লিথুয়ানিয়ার সঙ্গে রাজনৈতিক সম্পর্ক ও কৌশলগত সহযোগিতা আরও গভীর হবে, দ্বিপাক্ষিক বাণিজ্য, বিনিয়োগ ও অর্থনৈতিক কাজকর্ম বাড়বে, দু’দেশের নাগরিকদের মধ্যে সংযোগ বৃদ্ধি পাবে, বহুপাক্ষিক মঞ্চে ভারতের রাজনৈতিক উপস্থিতি আরও শক্তিশালী হবে এবং ভারতের বিদেশ নীতির উদ্দেশ্যগুলি পূরণে আরও সমর্থন পাওয়া যাবে। লিথুয়ানিয়ায় ভারতীয় মিশন সেখানকার প্রবাসী ভারতীয়দের স্বার্থ রক্ষা করবে এবং তাদের যে কোনো প্রয়োজনে সহায়তা করবে।
আমাদের জাতীয় অগ্রাধিকার হল বিকাশ ও উন্নয়ন বা ‘সবকা সাথ সবকা বিকাশ’। লিথুয়ানিয়ায় ভারতীয় মিশন খোলার সিদ্ধান্ত এই লক্ষ্যে এক ইতিবাচক পদক্ষেপ। ভারতের কূটনৈতিক সীমা প্রসারিত হওয়ার অর্থ ভারতীয় কোম্পানীগুলির নতুন বাজারে প্রবেশাধিকার লাভ এবং পণ্য ও পরিষেবার রপ্তানির সুযোগ বৃদ্ধি। এর প্রত্যক্ষ প্রভাব পড়বে দেশীয় উৎপাদন ও কর্মসংস্থানের ক্ষেত্রেও, যা স্বনির্ভর বা আত্মনির্ভর ভারত গঠনে সহায়ক হবে।
CG/SD/SKD/
(Visitor Counter : 70
প্রধানমন্ত্রীরদপ্তর
এশিয়ান গেমস-এ পুরুষদের ১৫০০ মিটার দৌড়ে রৌপ্য পদক জয়ের জন্য অজয় কুমার সরোজ-কে অভিনন্দন প্রধানমন্ত্রীর
নয়াদিল্লি, ১ অক্টোবর, ২০২৩
প্রধানমন্ত্রী শ্রী নরেন্দ্র মোদী হ্যাংঝাউ-এ এশিয়ান গেমসে পুরুষদের ১৫০০ মিটার দৌড় প্রতিযোগিতায় রৌপ্য পদক জয়ের জন্য অজয় কুমার সরোজ-কে অভিনন্দন জানিয়েছেন।
এক্স হ্যান্ডেলে এক পোস্টে প্রধানমন্ত্রী বলেছেন :
“তারকাখচিত সাফল্যের জন্য অভিনন্দন!
এশিয়ান গেমস-এ পুরুষদের ১৫০০ মিটার ফাইনালে অজয় কুমার সরোজের রৌপ্য পদক জয়ের জন্য আনন্দিত।
ভারতীয় অ্যাথলেটিক্সের গৌরবজনক অধ্যায়ে তাঁর এই সাফল্য উজ্জ্বল হয়ে থাকবে।”
PG/MP/DM
(
প্রধানমন্ত্রীরদপ্তর
ভারত ও শ্রীলঙ্কার মধ্যে ভার্চ্যুয়াল দ্বিপাক্ষিক শিখর সম্মেলন
নয়াদিল্লি, ২৪ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী এবং শ্রীলঙ্কার প্রধানমন্ত্রী মিঃ মাহিন্দা রাজাপক্ষে ২৬ সেপ্টেম্বর এক ভার্চ্যুয়াল দ্বিপাক্ষিক শিখর সম্মেলনে মুখোমুখি হবেন।
এই ভার্চ্যুয়াল দ্বিপাক্ষিক শীর্ষ সম্মেলন দুই দেশের প্রধানমন্ত্রীকেই দ্বিপাক্ষিক সম্পর্কের সুবিস্তৃত কাঠামোগুলির নিবিড় পর্যালোচনার সুযোগ করে দেবে। সেইসঙ্গে, দুই দেশের মধ্যে কালোত্তীর্ণ বন্ধুত্বের সম্পর্কের প্রেক্ষিতে এই শিখর সম্মেলন সে দেশে সংসদীয় নির্বাচনের পর হতে চলায় বিশেষ তাৎপর্যপূর্ণ হয়ে উঠতে চলেছে।
শ্রীলঙ্কার প্রধানমন্ত্রীর এক ট্যুইটের জবাবে ভারতের প্রধানমন্ত্রী শ্রী মোদী বলেছেন, যৌথভাবে দ্বিপাক্ষিক সম্পর্ক নিবিড় পর্যালোচনার ব্যাপারে তিনি অত্যন্ত আশাবাদী।
শ্রী মোদী আরও বলেন, “কোভিড-পরবর্তী সময়ে আমাদের সহযোগিতাকে আরও সম্প্রসারিত করতে আমাদের নতুন পন্থা খুঁজে বের করতে হবে।”
CG/BD/DM
(
প্রধানমন্ত্রীরদপ্তর
এশিয়ান গেমসে মহিলাদের ডিসকাস থ্রো প্রতিযোগিতায় ব্রোঞ্জ পদক জয়ের জন্য সীমা পুনিয়াকে অভিনন্দন প্রধানমন্ত্রীর
নয়াদিল্লি, ১ অক্টোবর, ২০২৩
প্রধানমন্ত্রী শ্রী নরেন্দ্র মোদী হ্যাংঝাউ-এ এশিয়ান গেমসে মহিলাদের ডিসকাস থ্রো প্রতিযোগিতায় ব্রোঞ্জ পদক জয়ের জন্য সীমা পুনিয়াকে অভিনন্দন জানিয়েছেন।
এক্স হ্যান্ডেলে এক পোস্টে প্রধানমন্ত্রী লিখেছেন :
“সীমা পুনিয়ার অসাধারণ ব্রোঞ্জ জয়! ডিসকাস থ্রো প্রতিযোগিতায় তাঁর অনন্য সাফল্য! তাঁর নিষ্ঠা এবং কঠোর শ্রম দেশকে আবার গর্বিত করল।”
PG/MP/DM
(
প্রতিরক্ষামন্ত্রক
ভারত ও কাজাখস্তানের মধ্যে প্রতিরক্ষা সহযোগিতা : ওয়েবিনার ও এক্সপো অনুষ্ঠিত
নয়াদিল্লী, ১৬ অক্টোবর, ২০২০
বৃহস্পতিবার  ভারত ও কাজাখস্তানের মধ্যে একটি ওয়েবিনার অনুষ্ঠিত হয়েছে। ওয়েবিনারের বিষয় ভাবনা হল ‘মেক ইন ইন্ডিয়া ফর দ্য ওয়াল্ড, ভারত-কাজাখস্তান প্রতিরক্ষা সহযোগিতা : ওয়েবিনার এবং এক্সপো’। প্রতিরক্ষা উপাদন বিভাগ এবং প্রতিরক্ষা মন্ত্রকের উদ্যোগে বণিকসভা ফিকির সহযোগিতায় এই ওয়েবিনার ও এক্সপোর আয়োজন করা হয়।
বন্ধুত্বপূর্ণ দেশগুলিতে প্রতিরক্ষা সরঞ্জাম রপ্তানী বৃদ্ধি এবং আগামী ৫ বছরের মধ্যে প্রতিরক্ষা রপ্তানি ক্ষেত্রে ৫ লক্ষ কোটি টাকার লক্ষ্যমাত্রা অর্জনের উদ্দেশ্যে বিভিন্ন দেশের সঙ্গে যে ওয়েবিনারগুলি আয়োজন করা হচ্ছে তারই অঙ্গ হিসেবে এই ওয়েবিনার ও এক্সপোর আয়োজন করা হয়।
উভয় দেশের প্রতিরক্ষা মন্ত্রকের শীর্ষ আধিকারিক এবং রাষ্ট্রদূতেরা এই ওয়েবিনারে অংশ নেন। শুধুমাত্র উভয় দেশের মধ্যে উন্নয়ন সহযোগিতা এবং উৎপাদন ক্ষেত্রে সাহায্যই নয়, কিভাবে একে অপরের প্রয়োজনীয়তা পূরণের জন্য সুযোগ-সুবিধা বৃদ্ধি করতে পারে তা নিয়েও এই ওয়েবিনারে আলোচনা চালানো হয়।
ভারতের বিভিন্ন সংস্থা যেমন এল অ্যান্ড এনটি ডিফেন্স, অশোক লেল্যান্ড লিমিটেড, ভারত ফোর্জ, জেন টেকনোলজি, টেলকম ইনোভেশন, হিন্দুস্থান অ্যারোনেটিক্স, আলফা ডিজাইন টেকনোলজিস এবং ভারত ইলেকট্রনিক্স লিমিটেড এই ওয়েবিনারে যোগ দেয়। এদিনের ওয়েবিনারে আর্টিলারি সিস্টেমস্, রাডার্স ব্যবস্থাপনা, সুরক্ষিত যান, ক্ষেপনাস্ত্র এবং বিমান প্রতিরক্ষা সরঞ্জাম ও প্রশিক্ষণের সুবিধার্থে নানা বিষয় নিয়ে আলোচনা হয়। পাশাপাশি এই সমস্ত বিষয়ে একাধিক সরঞ্জাম এক্সপোতে তুলে ধরা হয়। বিইএল কাজাখস্তানের একটি কার্যালয় খোলার পরিকল্পনা কথা ঘোষণা করেছে।
ওয়েবিনারে সারে তিনশোরও বেশি অংশগ্রহণকারী যোগ দেয় এবং ৩৯টি ভার্চুয়াল প্রদর্শনী স্টলের ব্যবস্থা করা হয়ে ছিল। এরমধ্যে কাজাখ সংস্থাগুলির ৭টি স্টল এই এক্সপোতে অংশ নেয়।
CG/SS/NS
(Visitor Counter : 181
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী শ্রী অমিত শাহের পৌরোহিত্যে উচ্চ পর্যায়ের কমিটি ছয়টি রাজ্যকে অতিরিক্ত কেন্দ্রীয় সহায়তার জন্য ৩০৬৩.২১কোটি টাকা মঞ্জুর করেছে
নতুন দিল্লি,৩০ ডিসেম্বর, ২০২১
কেন্দ্রীয় স্বরাষ্ট্রমন্ত্রী শ্রী অমিত শাহের পৌরোহিত্যে উচ্চ পর্যায়ের কমিটি চলতি বছরে বন্যা, ভূমিধস এবং ঘূর্ণিঝড়ে ক্ষতিগ্রস্ত ছয়টি রাজ্যকে জাতীয় দুর্যোগ মোকাবিলা তহবিলের  আওতায় অতিরিক্ত কেন্দ্রীয় সহায়তা মঞ্জুর করেছে।যে ছয়টি রাজ্যের মানুষ এই প্রাকৃতিক দুর্যোগের মুখোমুখি হয়েছিলেন,তাদের প্রতি প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় সরকার কতটা সংবেদনশীল, তা এখন থেকেই প্রমানিত।
জাতীয় দুর্যোগ মোকাবিলা তহবিলের  আওতায় উচ্চ পর্যায়ের কমিটি ৩০৬৩.২১কোটি টাকা মঞ্জুর করেছে।
ঘূর্ণিঝড় ‘তৌকতে’-এর জন্য, গুজরাটকে ১,১৩৩.৩৫ কোটি টাকা;
ঘূর্ণিঝড় ‘ইয়াস’-এর জন্য পশ্চিমবঙ্গকে ৫৮৬.৫৯ কোটি টাকা; এবং
দক্ষিণ পশ্চিম বর্ষার জেরে বন্যা/ভূমিধ্বস জন্য আসামকে ৫১.৫৩ কোটি, কর্ণাটকে ৫০৪.০৬ কোটি, মধ্যপ্রদেশকে ৬০০.৫০ কোটি এবং উত্তরাখণ্ডকে ১৮৭.১৮ কোটি টাকা মঞ্জুর করেছে।
কেন্দ্র 'রাজ্য দুর্যোগ মোকাবিলা তহবিল' এ রাজ্যগুলিকে যে পরিমাণ অর্থ দিয়ে থাকে ,তার চেয়েও বেশি এই অতিরিক্ত সহায়তা রাশি। এই অর্থ ইতিমধ্যেই রাজ্যগুলিকে পাঠানো হয়েছে। ২০২১-২২ অর্থ বর্ষে,কেন্দ্রীয় সরকার ২৮টি রাজ্যের এসডিআরএফ তহবিলে ১৭,৭৪৭.২০ কোটি টাকা বরাদ্দ করেছিল।এর পাশাপাশি এনডিআরএফ তহবিল থেকে ৭টি রাজ্যের জন্য ৩,৫৪৩.৫৪ কোটি টাকা মঞ্জুর করা হয়েছে।
ঘূর্ণিঝড় 'তৌকতে' এবং 'ইয়াস'-এর পরে,২০ই মে এনডিআরএফ তহবিল থেকে গুজরাটকে এক হাজার কোটি ও পশ্চিমবঙ্গকে ৩০০ কোটি টাকা মঞ্জুর করে।
উল্লেখ্য, ক্ষতিগ্রস্ত রাজ্য সরকারের কাছ থেকে স্মারকলিপি পাওয়ার অপেক্ষা না করে,কেন্দ্রীয় সরকার এই প্রাকৃতিক দুর্যোগের পরে অবিলম্বে ২২টি আন্তঃমন্ত্রকের সমন্বয়ে কেন্দ্রীয় দল নিযুক্ত করেছিল।
CG/SS
(Visitor Counter : 150
কেন্দ্রীয়মন্ত্রিসভা
কলকাতা ইস্ট-ওয়েস্ট মেট্রো করিডর প্রকল্পের পরিবর্তিত ব্যয়-বরাদ্দ কেন্দ্রীয় মন্ত্রিসভা অনুমোদন করেছে
১৬.৬ কিলোমিটার দীর্ঘ এই প্রকল্পে ১২টি স্টেশন থাকবে
রেল মন্ত্রকের অধীনস্থ কেন্দ্রীয় রাষ্ট্রায়ত্ত্ব সংস্থা কলকাতা মেট্রো রেল কর্পোরেশন লিমিটিড এই প্রকল্প রূপায়ণের দায়িত্বপালন করছে
এই প্রকল্পের ফলে লক্ষ লক্ষ নিত্যযাত্রীর যানজটের ভোগান্তি দূর হবে এবং শহরের যোগাযোগ ব্যবস্থার উন্নতি হবে
পুরো প্রকল্পের ব্যয় ধার্য হয়েছে ৮৫৭৫ কোটি টাকা এবং ২০২১এর ডিসেম্বরে প্রকল্পের কাজ শেষ করার পরিকল্পনা নেওয়া হয়েছে
নয়াদিল্লী, ৭ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে কলকাতা ইস্ট-ওয়েস্ট করিডর প্রজেক্টের পরিবর্তিত ব্যয়-বরাদ্দ অনুমোদিত হয়েছে।
বিভিন্ন কৌশল রূপায়ণ ও লক্ষ্য ধার্যঃ-
রেল মন্ত্রকের অধীনস্থ কেন্দ্রীয় রাষ্ট্রায়ত্ত্ব সংস্থা কলকাতা মেট্রো রেল কর্পোরেশন লিমিটেড এই প্রকল্প রূপায়ণ করছে।
প্রকল্পের মোট ব্যয় ধার্য হয়েছে ৮৫৭৫ কোটি টাকা। রেল মন্ত্রকের এখানে ৩২৬৮ কোটি ২৭ লক্ষ টাকার অংশীদারিত্ব আছে। আবাসন ও নগরোন্নয়ন মন্ত্রকের ১১৪৮ কোটি ৩১ লক্ষ টাকার অংশীদারিত্ব রয়েছে। জাপান ইন্টারন্যাশনাল কো-অপারেশন এজেন্সি  ৪১৫৮ কোটি ৪০ লক্ষ টাকা ঋণ দিচ্ছে।
১৪ই ফেব্রুয়ারি মাটির ওপর দিয়ে ৫.৩ কিলোমিটার পথে ট্রেন চলাচল শুরু হয়েছে।
৫ই অক্টোবর আরও ১.৬৭ কিলোমিটার রেলপথের যাত্রার সূচনা হয়েছে।
২০২১এর ডিসেম্বরে পুরো প্রকল্পের কাজ শেষ করার পরিকল্পনা করা হয়েছে।
মূল প্রভাব :
এই বৃহৎ প্রকল্পটি কলকাতার বাণিজ্যিক অঞ্চলের সঙ্গে পশ্চিম দিকে শিল্পনগরী হাওড়া এবং পূর্বদিকে সল্টলেকের সঙ্গে উন্নত যোগাযোগ ব্যবস্থা গড়ে তোলার জন্য রূপায়িত হচ্ছে। এই গণ-পরিবহণ ব্যবস্থাটি নিরাপদ ও আরামপ্রদ হবে। এই প্রকল্পের ফলে যানজট কমবে এবং শহরবাসী দূষণহীন একটি যোগাযোগ ব্যবস্থা পাবেন। কলকাতা ব্যয় সাশ্রয়ী ও পরিবেশ বান্ধব একটি গণ-পরিবহন ব্যবস্থাও পাবে। কলকাতার যান পরিবহনের সমস্যা দূর হবে এবং শহরবাসীর যাতায়াতের সময় কমবে।
এই প্রকল্পটি মেট্রো রেল, লোকাল ট্রেন, স্টিমার এবং বাসের মাধ্যমে যাতায়াতের ক্ষেত্রে সংযোগ গড়ে তুলবে। লক্ষ লক্ষ নিত্যযাত্রী সহজে, নির্বিঘ্নে যাতায়াত করতে পারবেন।
প্রকল্পের সুবিধা :
নিরাপদ এবং পরিবেশ বান্ধব যানবাহন ব্যবস্থা জনসাধারণ ব্যবহার করতে পারবেন।
যাতায়াতের সময় বাঁচবে
জ্বালানীর সাশ্রয় হবে
সড়ক পরিবহণের পরিকাঠামোর ক্ষেত্রে মূলধনের সাশ্রয় হবে
দূষণ ও দূর্ঘটনা কমবে
এই করিডরের আশেপাশে জমির দাম বাড়বে এবং অতিরিক্ত রাজস্ব আদায় হবে
কর্মসংস্থান সৃষ্টি হবে
আত্মনির্ভর ভারত এবং ভোকাল ফর লোকাল ভাবনার সঙ্গে সাযুজ্য রেখে এই প্রকল্প তৈরি হচ্ছে
পশ্চাদপট :
কলকাতা ইস্ট-ওয়েস্ট মেট্রো করিডর প্রকল্প কলকাতা শহর এবং সংলগ্ন নগরাঞ্চলের স্থিতিশীল উন্নয়নের জন্য একটি গুরুত্বপূর্ণ পরিকাঠামোগত প্রকল্প। ১৬.৬ কিলোমিটার দীর্ঘ এই প্রকল্পটির একটি অংশ হুগলী নদীর তলা দিয়ে গেছে। ভারতে কোন বড় নদীর তলায় এটিই প্রথম গণ-পরিবহন ব্যবস্থা। দেশের গভীরতম মেট্রো স্টেশন হিসেবে হাওড়া স্টেশন তৈরি হয়েছে।
CG/CB/NS
(
পানীয়জলওস্বাস্থ্যব্যবস্থামন্ত্রক
ভারতের স্বচ্ছ ভারত মিশনকে সমর্থন জানালো জাপান
নয়াদিল্লি, ১১ অক্টোবর, ২০১৮
ভারতের ‘স্বচ্ছ ভারত মিশন’ কর্মসূচীকে সমর্থন জানালো জাপান। জাপানের প্রধানমন্ত্রী শ্রী শিনজো আবে ভারতের পরিচ্ছন্নতা প্রকল্পে সমর্থন জানিয়ে এক লিখিত বার্তায় জানিয়েছেন, প্রধানমন্ত্রী শ্রী নরেন্দ্র মোদীর নেতৃত্বে ভারতকে পরিচ্ছন্ন রাখার যে উদ্যোগ নেওয়া হয়েছে তাতে সহযোগিতা করবে জাপান। তিনি একইসঙ্গে মহাত্মা গান্ধী আন্তর্জাতিক স্বাস্হ্যবিধি সম্মেলন বা এমজিআইএসসি-র সাফল্যের জন্য ভারতকে অভিনন্দন জানিয়েছেন।
শ্রী আবে তাঁর বার্তায় আরও বলেছেন, বিশ্বের সামনে পরিচ্ছন্ন জল পাওয়া এবং স্বাস্হ্যবিধি উন্নত করার মত বিষয়গুলি এক বড় সমস্যা। এই সমস্যার সমাধান করতে হলে এমজিআইএসসি-তেই সক্রিয় আলাপ-আলোচনার প্রয়োজন, যেখানে প্রত্যেকটি দেশই সক্রিয়ভাবে অংশগ্রহণ করতে পারে বলে জাপানের প্রধানমন্ত্রী উল্লেখ করেন।
প্রসঙ্গত, এমজিআইএসসি-চারদিনের একটি আন্তর্জাতিক সম্মেলন যেখানে বিশ্বের স্বাস্হ্যবিধি বিষয়ক মন্ত্রী এবং সংশ্লিষ্ট অন্যান্য নেতৃবর্গ আলাপ-আলোচনায় অংশ নেন। সম্মেলনে উপস্হিত ছিলেন রাষ্ট্রপতি, উপরাষ্ট্রপতি-সহ জাতীয় এবং আন্তর্জাতিক স্তরের বহু বিশিষ্ট ব্যক্তি। গত দোশরা অক্টোবর গান্ধী জয়ন্তীতে সম্মেলনটির সমাপ্তি ঘটে। প্রধানমন্ত্রী নরেন্দ্র মোদী এবং রাষ্ট্রপুঞ্জের মহাসচিব শ্রী অ্যান্টনিও গুটেরেস সমাপ্তি অধিবেশনে ভাষণ দেন।
CG/SSS/NS/…
(Visitor Counter : 72
সড়কপরিবহণওমহাসড়কমন্ত্রক
দেশের টোল প্লাজা
নয়াদিল্লি, ০৫ ডিসেম্বর,২০১৯
২০১৯ – এর ৩১ অক্টোবরের হিসাবে দেশের সক্রিয় ফি টোল প্লাজার সংখ্যা ৫৭০। ২০১৮-১৯ আর্থিক বছরে দেশের জাতীয় মহাসড়ক কর্ত্যৃপক্ষের আওতায় থাকা ফি প্লাজা যে অর্থ সংগ্রহ করেছে তার পরিমাণ ২৪,৩৯৬,১৯ কোটি টাকা। এর মধ্যে গড় মাসিক এবং দিন প্রতি সংগ্রহের পরিমাণ যথাক্রমে ২০৩৩ কোটি টাকা এবং ৬৬.৮৪ কোটি টাকা। এর পাশাপাশি, ২০১৮-১৯ আর্থিক বছরে টোল অপারেট ট্রান্সফার ছাড় থেকে সংগ্রহ করা হয়েছে ৯৬৮১.৫০ কোটি টাকা।
উল্লেখ্য, ২০১৯ – এর ৩১ অক্টোবরের হিসাবে তামিলনাডুতে জাতীয় সড়কের ওপর ৫৪টি ইউজার ফি প্লাজা রয়েছে। ঐ রাজ্যে ২০১৮ – ১৯ অর্থ বছরে এই ধরনের প্লাজা থেকে ২৫৪৯.১২ কোটি টাকা সংগ্রহ করা হয়েছে। ঐ রাজ্যে ফি প্লাজা থেকে মাসিক গড় সংগ্রহের পরিমাণ ২১২.৪২ কোটি টাকা এবং দিন প্রতি ফি সংগ্রহের পরিমাণ ৬.৯৮ কোটি টাকা।
আজ লোকসভায় লিখিতভাবে এই তথ্য জানিয়েছেন কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি
SSS/SB
(Visitor Counter : 63
প্রধানমন্ত্রীরদপ্তর
প্রধানমন্ত্রী এনডিআরএফ – এর প্রতিষ্ঠা দিবসে বাহিনীর সদস্যদের অভিনন্দন জানিয়েছেন
নয়াদিল্লি, ১৯ জানুয়ারি, ২০২২
প্রধানমন্ত্রী শ্রী নরেন্দ্র মোদী জাতীয় বিপর্যয় মোকাবিলা বাহিনী -র প্রতিষ্ঠা দিবসে বাহিনীর সদস্যদের অভিনন্দন জানিয়েছেন।
একগুচ্ছ ট্যুইট বার্তায় প্রধানমন্ত্রী বলেছেন, “@NDRFHQ দলের কঠোর পরিশ্রমী সদস্যদের বাহিনীর প্রতিষ্ঠা দিবসে অভিনন্দন জানাই। তাঁরা বিভিন্ন ত্রাণ ও উদ্ধারকাজে সামনের সারিতে থাকেন। অনেক সময়েই প্রতিকূল পরিস্থিতির মুখোমুখী তাঁদের হতে হয়। এনডিআরএফ-এর সাহস ও পেশাদারিত্ব যথেষ্ট অনুপ্রেরণাদায়ক। তাঁদের উজ্জ্বল ভবিষ্যৎ কামনা করি।
বিপর্যয় ব্যবস্থাপনা সরকার এবং নীতি-নির্ধারকদের জন্য অত্যন্ত গুরুত্বপূর্ণ বিষয়। বিপর্যয় ব্যবস্থাপনা দলগুলি বিপর্যয় পরবর্তী পরিস্থিতিতে মানুষের দুঃখ-কষ্ট লাঘব করেন। এই পরিস্থিতিতে আমাদের বিপর্যয় মোকাবিলা পরিকাঠামোর কথা ভাবা প্রয়োজন এবং এ বিষয়ে গবেষণার উপর গুরুত্ব দিতে হবে।
ভারত ‘কোয়ালিশন ফর ডিজাস্টার রেজিলিয়েন্ট ইনফ্রাস্ট্রাকচার’ গঠন করতে উদ্যোগী হয়েছে। আমরা আমাদের এনডিআরএফ বাহিনীর সদস্যদের আরও দক্ষ করে তোলার জন্য উদ্যোগ নিয়েছি, যাতে যে কোনও পরিস্থিতিতে আমরা সর্বোচ্চ সংখ্যক মানুষের প্রাণ বাঁচাতে পারি এবং সম্পত্তি রক্ষা করতে পারি”।
CG/CB/SB
(
নির্বাচনকমিশন
লোকসভার ষষ্ঠ পর্যায়ে পশ্চিমবঙ্গে ১২ই মে আটটি আসনে ভোটগ্রহণ
কলকাতা, ৮ মে, ২০১৯
লোকসভা নির্বাচনের ষষ্ঠ পর্যায়ে আগামী ১২ই মে রবিবার, পশ্চিমবঙ্গ সহ ছ’টি রাজ্যের মোট ৫৯টি আসনের জন্য ভোট নেওয়া হবে। এর মধ্যে পশ্চিমবঙ্গে আটটি লোকসভা আসনের জন্য ঐদিন ভোট নেওয়া হবে। এই পর্যায়ে পশ্চিমবঙ্গ ছাড়াও বিহার, হরিয়ানা, ঝাড়খণ্ড, মধ্যপ্রদেশ, উত্তরপ্রদেশ এবং জাতীয় রাজধানী অঞ্চল দিল্লিতে ভোটগ্রহণ করা হবে। পশ্চিমবঙ্গের এই পর্যায়ের আসনগুলি হল - তমলুক, কাঁথি, ঘাটাল, ঝাড়গ্রাম , মেদিনীপুর, পুরুলিয়া, বাঁকুড়া এবং বিষ্ণুপুর । ভোটগ্রহণ শুরু হবে সকাল ৭টা থেকে। চলবে সন্ধ্যা ৬টা পর্যন্ত। রাজ্যের মুখ্য নির্বাচনী আধিকারিকের দপ্তর অবাধ এবং সুষ্ঠু নির্বাচনের জন্য সবরকমের ব্যবস্থা নিয়েছে। ৬৮৩ কোম্পানি কেন্দ্রীয় বাহিনী ঐদিন মোতায়েন করা হবে।
পশ্চিমবঙ্গে এই পর্যায়ে নির্দল এবং নথিভুক্ত দল সহ ১১টি রাজনৈতিক দলের ৮২ জন প্রার্থীর ভাগ্য নির্ধারিত হবে। এঁদের মধ্যে পাঁচজন মহিলা। রাজ্যে এই পর্বে ভোটগ্রহণের জন্য ১৫ হাজার ৪২৮টি ভোটগ্রহণ কেন্দ্র থাকবে। ভোটদাতার সংখ্যা ১৩,৩৬৯,৭৪৯। এঁদের মধ্যে পুরুষ ভোটদাতা ৬,৮৩৩,৯০৯ জন এবং মহিলা ভোটদাতার সংখ্যা ৫,৫৩৫,৭২১ জন। ১১৯ জন তৃতীয় লিঙ্গের ভোটদাতা রয়েছেন। ঘাটাল লোকসভা কেন্দ্রে ভোটদাতার সংখ্যা সর্বাধিক – ১৭,৯৭,৬৮৫ জন। এঁদের মধ্যে ৯,২১,০৫০ জন পুরুষ ভোটদাতা। মহিলার ভোটদাতার সংখ্যা ৮,৭৬,৬১৫ জন। তমলুক লোকসভা কেন্দ্রে তৃতীয় লিঙ্গের ভোটদাতার সংখ্যা সর্বাধিক ৩৩ জন।
প্রসঙ্গত, পশ্চিমবঙ্গে এ পর্যন্ত ২৫টি কেন্দ্রের ভোটগ্রহণ সম্পন্ন হয়েছে। সপ্তম পর্বে, বাকি ৯টি কেন্দ্রে ভোট নেওয়া হবে ১৯শে মে। আগামী ২৩শে মে ভোটগণনা।
কমিশন অবাধ, সুষ্ঠু এবং গ্রহণযোগ্যভাবে ভোটগ্রহণের জন্য পর্যবেক্ষকদের সতর্ক থাকার নির্দেশ দিয়েছে।
CG/CB/DM
(Visitor Counter : 96
প্রধানমন্ত্রীরদপ্তর
মাঘ বিহু উপলক্ষে দেশবাসীকে শুভেচ্ছা প্রধানমন্ত্রীর
নয়াদিল্লি, ১৫ জানুয়ারি, ২০২৩
প্রধানমন্ত্রী শ্রী নরেন্দ্র মোদী মাঘ বিহু উপলক্ষে দেশবাসীকে শুভেচ্ছা জানিয়েছেন।
প্রধানমন্ত্রী বলেন এক ট্যুইট বার্তায়;
“মাঘ বিহুর আন্তরিক শুভ কামনা জানাই। আশা করি এই উৎসব প্রকৃতির সঙ্গে আমাদের সম্পর্ককে আরও দৃঢ় করবে এবং আনন্দের পরিবেশকে প্রগাঢ় করবে।”
PG/PM/ NS
(
খাদ্যপ্রক্রিয়াকরণশিল্পমন্ত্রক
শ্রী নরেন্দ্র সিং তোমর ২০২০’র খাদ্য ও কৃষি সপ্তাহের উদ্বোধন করলেন
নতুন দিল্লি, ১৬ই অক্টোবর, ২০২০
কেন্দ্রীয় কৃষি ও কৃষক কল্যাণ তথা খাদ্য প্রক্রিয়াকরণ শিল্প মন্ত্রী শ্রী নরেন্দ্র সিং তোমর আজ ভার্চুয়ালী ভারত আন্তর্জাতিক খাদ্য ও কৃষি সপ্তাহ উদযাপনের সূচনা করেছেন। এবার এই উৎসব চলব ১৬ থেকে ২২ অক্টোবর পর্যন্ত। এই উপলক্ষ্যে ভাষণে শ্রী তোমর বলেন, ভারতের খাদ্য বাজারে খাদ্য প্রক্রিয়াকরণ শিল্পের অংশ ৩২ শতাংশ। তিনি বলেন, খাদ্য ও কৃষি ক্ষেত্রে প্রযুক্তির ব্যবহার উৎপাদনশীলতার পাশাপাশি কৃষকদের আয় বাড়াতে পারে। এই লক্ষ্যেই প্রধানমন্ত্রী শ্রী নরেন্দ্র মোদী ২০২২ সালের মধ্যে কৃষকদের আয় দ্বিগুণ করার পরিকল্পনা করেছেন।
খাদ্য ও কৃষি ক্ষেত্রের সম্ভাবনা প্রসঙ্গে শ্রী তোমর বলেন, ভারতের কৃষি ও গ্রামীণ অর্থনীতি অত্যন্ত সুদৃঢ়। তাই যথাযথ বিপণন এবং সর্বশেষ প্রযুক্তির প্রয়োগ কৃষি ক্ষেত্রের সার্বিক উন্নয়নে গুরুত্বপূর্ণ ভূমিকা নিতে পারে। সভাবতই এই বিষয়টিকে বিবেচনায় রেখে প্রধানমন্ত্রী শ্রী নরেন্দ্র মোদীর নেতৃত্বে কৃষি ক্ষেত্রে প্রযুক্তির প্রয়োগ বাড়াতে একাধিক গুরুত্বপূর্ণ পদক্ষেপ গ্রহণ করা হয়েছে বলে শ্রী তোমর জানান। কৃষিক্ষেত্রে জিডিপির বিকাশ হার ৩.৪ শতাংশ বলে উল্লেখ করে মন্ত্রী জাানান, এই ক্ষেত্রটি কোভিড – ১৯ এর সময় ভারতের অর্থনীতির অগ্রগতিতে বড় অবদান রেখেছে। খাদ্য প্রক্রিয়াকরণ ও শিল্প মন্ত্রক, খাদ্য ও কৃষি সপ্তাহ উদযাপন উপলক্ষ্যে “অন্ন দেব ভবঃ” সংক্রান্ত এক সচেতনতামূলক অভিযান গ্রহণ করেছে।
খাদ্য প্রক্রিয়াকরণ ও শিল্প মন্ত্রকের উদ্যোগগুলি ব্যাখ্যা করে শ্রী তোমর জানান, আত্মনির্ভর ভারত অভিযানের আওতায় তাঁর মন্ত্রক পিএম ফর্মালাইজেশন অফ মাইক্রো ফুড এন্টারপ্রাইজেস বা পিএমএফএমই কর্মসূচী গ্রহণ করেছে। এই খাতে ২০,০০০ কোটি টাকা খরচ করা হবে। কর্মসূচীর আওতায় ২ লক্ষ মাইক্রোফুড বা অতিক্ষুদ্র খাদ্য প্রক্রিয়াকরণ ইউনিটকে সহজ শর্তে ভর্তুকি সহ ঋণ সহায়তা দেওয়া হবে। শ্রী তোমর আরো জানান, খাদ্য প্রক্রিয়াকরণ ও শিল্প মন্ত্রক ইতিমধ্যেই বাণিজ্য মন্ত্রকের সঙ্গে রপ্তানি বাজারের জন্য প্রস্তুত করা খাবার ও ফলমূল বা শাক-সব্জির একটি তালিকা তৈরি করেছে।
খাদ্য প্রক্রিয়াকরণ ও শিল্প মন্ত্রক আধুনিক পরিকাঠামো গড়ে তোলার জন্য পিএম কিষাণ সম্পদ কর্মসূচী শুরু করেছে। এই কর্মসূচীর উদ্দেশ্য হল কৃষি জমি থেকে খুচরো বিক্রয় কেন্দ্র পর্যন্ত এক কার্যকর সরবরাহ শৃঙ্খল ব্যবস্থা গড়ে তোলা। তার মন্ত্রক টিওপি কর্মসূচীর সম্প্রসারণ করে টোটাল করেছে। কর্মসূচীর আওতায় অতিরিক্ত শস্য উৎপাদন হয় এমন এলাকা থেকে ভোজ্যশস্যের পরিবহণ খাতে ৫০ শতাংশ পর্যন্ত ভর্তুকি দেওয়া।
কৃষি ও খাদ্য সংক্রান্ত প্রযুক্তির চতুর্দশ সভায় শ্রী তোমর জানান, কৃষি পণ্য, পরিষেবা ও প্রযুক্তির সদব্যবহার তুলে ধরার ক্ষেত্রে এটি একটি উপযুক্ত মঞ্চ। তিনি বলেন, এই সভায় উপস্থিত সংশ্লিষ্ট সকল পক্ষই সর্বশেষ প্রযুক্তি, সমাধান ও সুযোগ – সুবিধাগুলি সম্পর্কে সম্যক ধারণা লাভ করে উপকৃত হবেন।
ভারতীয় শিল্প মহাসংঘ বা সিআইআই-এর সঙ্গে সহযোগিতায় কেন্দ্রীয় কৃষি ও কৃষক কল্যাণ মন্ত্রক, মৎস্য চাষ ও প্রাণী সম্পদ বিকাশ মন্ত্রক এবং খাদ্য প্রক্রিয়াকরণ শিল্প মন্ত্রক যৌথভাবে ১৬ থেকে ২২ অক্টোবর পর্যন্ত প্রথমবার ভার্চুয়াল পদ্ধতিতে ভারত – আন্তর্জাতিক খাদ্য ও কৃষি সপ্তাহ উদযাপন করেছে। এই উপলক্ষ্যে সিআইআই-এর সভাপতি শ্রী উদয় কোটাক, সিআইআই-এর উত্তরাঞ্চলীয় সভাপতি শ্রী নিখিল সোহানী প্রমূখ উপস্থিত ছিলেন।
CG/BD/SFS
(Visitor Counter : 956
বিজ্ঞানওপ্রযুক্তিমন্ত্রক
সিতারে-জিওয়াইটিআই এবং সৃষ্টি-জিওয়াইটিআই পুরস্কারের দুটি বিভাগে গান্ধীয়ান ইয়ং টেকনলজিক্যাল পুরস্কার দিয়েছেন ডঃ হর্ষ বর্ধন
নয়াদিল্লি, ৫ নভেম্বর, ২০২০
কেন্দ্রীয় স্বাস্থ্য ও পরিবারকল্যাণ, বিজ্ঞান ও প্রযুক্তি এবং ভূ-বিজ্ঞান মন্ত্রী ডঃ হর্ষ বর্ধন গান্ধীয়ান ইয়ং টেকনলজিক্যাল ইনোভেশন  পুরস্কার দিয়েছেন। ছাত্রছাত্রীদের গবেষণার ক্ষেত্রে উৎসাহদান এবং স্থিতিশীল প্রযুক্তিগত উদ্ভাবনের ক্ষেত্রে সামাজিক গবেষণার স্বীকৃতিস্বরূপ এই পুরস্কার দেওয়া হয়েছে। নতুন দিল্লিতে ডঃ হর্ষ বর্ধন সিতারে-জিওয়াইটিআই-র ১৪টি পুরস্কার এবং ১১টি প্রশস্তিপত্র দিয়েছেন। একইসঙ্গে, সৃষ্টি-জিওয়াইটিআই-এ সাতটি পুরস্কার ও ১৬টি প্রশস্তিপত্র দেওয়া হয়েছে। ভার্চ্যুয়ালি এই পুরস্কার প্রদান অনুষ্ঠানটির আয়োজন করা হয়েছিল। বিশিষ্ট অধ্যাপক ও বৈজ্ঞানিকেরা, নিবিড় পর্যালোচনার পর পুরস্কার প্রাপকদের নাম ঘোষণা করেছেন।
জিওয়াইটিআই জৈবপ্রযুক্তি শিল্প গবেষণা সহায়ক পরিষদ , জৈবপ্রযুক্তি দপ্তর এবং সৃষ্টি-জিওয়াইটিআই পুরস্কার সৃষ্টি বিভাগ থেকে দেওয়া হয়েছে। যে সমস্ত ছাত্রছাত্রীরা জৈবপ্রযুক্তির ক্ষেত্রে উদ্ভাবনমূলক কাজ করছেন এবং নতুন উদ্যোগের বিষয়ে উৎসাহ দেখাচ্ছেন, তাঁদের জন্যই এই পুরস্কারগুলি দেওয়া হচ্ছে।
ডঃ হর্ষ বর্ধন সকল ছাত্রছাত্রীকে অভিনন্দন জানিয়ে বলেছেন, সামাজিক, শিল্প ও পরিবেশগত দিক থেকে আরও সচেতনতার প্রয়োজন। তিনি জানিয়েছেন, ১০ কোটির বেশি বিভিন্ন পুরস্কার এবং বিনিয়োগ এই সিতারে-জিওয়াইটিআই বিজয়ীরা করেছেন। এছাড়াও, ৮৯টি প্রকাশনা এবং ৩৯টি স্বত্ত্বের জন্য আবেদন করা হয়েছে।
ডঃ হর্ষ বর্ধন এই প্রসঙ্গে জানিয়েছেন, তরুণ ছাত্রছাত্রী, মহিলা গবেষক ও অন্যদের গবেষণার ক্ষেত্রে উৎসাহ দেওয়ার জন্য সরকারের পক্ষ থেকে বিভিন্নভাবে তহবিলের ব্যবস্থা করা হয়েছে। তিনি উদ্ভাবকদের জৈবপ্রযুক্তি দপ্তর, বাইরাক, সিএসআইআর এবং আইসিইআর-এর মতো সংস্থাগুলির ইনকিউবেটরের সুবিধা নেওয়ার পরামর্শ দিয়েছেন। এর মাধ্যমে ভারত আত্মনির্ভর হওয়ার দিকে এগোবে। মন্ত্রী বলেছেন, এই ধরনের উদ্ভাবন এবং বৈজ্ঞানিক সমাধানগুলি মানুষের জীবনে পরিবর্তন আনবে। আমরা বৈজ্ঞানিক সামাজিক দায়বদ্ধতা নীতি নিয়ে কাজ করে চলেছি যেখানে আমাদের বৈজ্ঞানিকেরা সমাজের সকল স্তরের মানুষকে সাহায্য করতে পারবেন।
সিতারে-জিওয়াইটিআই পুরস্কারের জন্য উদ্ভাবক ছাত্রছাত্রীরা ২৫০টি আবেদন জমা দিয়েছিল যেখানে জৈবপ্রযুক্তি ও জীববিজ্ঞানের বিভিন্ন শাখায় নতুন উদ্যোগ গড়ে তোলার যথেষ্ট সম্ভাবনা রয়েছে। মূলত, ২৩টি রাজ্য ও কেন্দ্রশাসিত অঞ্চলের ৯৬টি বিশ্ববিদ্যালয় এবং শিক্ষা প্রতিষ্ঠানের ছাত্রছাত্রীরা এই আবেদনগুলি করেছিল। সৃষ্টি-জিওয়াইটিআই-এর আওতায় ৭০০-র বেশি আবেদন জমা পড়েছিল। ২৭টি রাজ্য ও কেন্দ্রশাসিত অঞ্চলের ২৭০টি বিশ্ববিদ্যালয় এবং শিক্ষা প্রতিষ্ঠান থেকে ৪২ রকমের প্রযুক্তিগত দিকের ওপর এই আবেদনগুলি জমা পড়ে। অনলাইনের মাধ্যমে বিশেষজ্ঞরা প্রতিটি আবেদনপত্রের মূল্যায়ন করে পরবর্তী সিদ্ধান্ত নিয়েছেন। এই বিশেষজ্ঞদের মধ্যে বিভিন্ন বিশ্ববিদ্যালয়ের উপাচার্য, আইআইটি, আইআইএসসি, জওহরলাল নেহরু সেন্টার ফর অ্যাডভান্সড সায়েন্টিফিক রিসার্চের নির্দেশক ও অধ্যাপকরা ছাড়াও আইসিএমআর, আইসিএআর এবং সিএসআইআর-এর গবেষকরাও এই বিশেষজ্ঞ কমিটিতে ছিলেন।
পুরষ্কার প্রাপকদের তালিকা দেখার জন্য নীচের লিঙ্কে ক্লিক করুনঃ-
https://static.pib.gov.in/WriteReadData/userfiles/47.pdf
CG/CB/DM
(Visitor Counter : 163